[{"text_idx": "#000000", "text": "26/5/2021 Mae prosiect sy'n rhoi mynediad i blant a phobl ifanc at ystod eang o weithgareddau allgyrsiol wedi'i lansio yng Nghaerdydd."}, {"text_idx": "#000002", "text": "Wedi'i dreialu i ddechrau mewn chwe ysgol ar draws y ddinas rhwng mis Chwefror a mis Ebrill eleni, rhoddodd y cynllun fynediad i'r disgyblion at dros 90 o wahanol weithgareddau megis ffitrwydd, celf, cerddoriaeth, STEM, diwylliant a dylunio graffeg, a hynny ar ffurf gwersi ar-lein neu drwy gadw lle mewn dosbarth."}, {"text_idx": "#000003", "text": "Yn ddiweddar, mae'r Cyngor wedi sicrhau arian i gyflwyno'r cynllun i 25 o ysgolion eraill o fis Medi 2021."}, {"text_idx": "#000004", "text": "Dywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry: \"Gan adeiladu ar yr ymrwymiad'Pasbort i'r Ddinas'a wnaed yn rhan o Weledigaeth Caerdydd 2030 ar gyfer Addysg, mae prosiect Prifysgol y Plant yn helpu i ddod ag ysgolion ynghyd a\u0302 phartneriaid ledled y ddinas, i greu a chynnig cyfleoedd i blant a phobl ifanc."}, {"text_idx": "#000005", "text": "\"Mae sicrhau bod Caerdydd yn lle gwych i gael eich magu yn parhau'n uchel ar ein hagenda, a thrwy wneud y defnydd gorau posibl o adnoddau'r ddinas a'r cyfleoedd gwych sydd ar gael, gallwn ymgysylltu a\u0302 phlant a phobl ifanc drwy gyfrwng darpariaeth hynod o amrywiol efallai na fyddant fel arfer yn gallu ei chyrchu."}, {"text_idx": "#000008", "text": "Ers hynny, mae Caerdydd wedi gwneud cynnydd sylweddol tuag at ymgorffori hawliau plant yn strategaethau'r Cyngor a'r ffordd y caiff ein pobl ifanc eu cefnogi a'u meithrin."}, {"text_idx": "#000009", "text": "O ganlyniad, mae Pwyllgor y DU ar gyfer UNICEF (UNICEF UK) wedi cydnabod y ro\u0302l arloesol y mae Cyngor Caerdydd wedi'i chwarae fel un o'r rhai cyntaf i ymuno a\u0302'i raglen Dinasoedd a Chymunedau sy'n Dda i Blant ac mae wedi argymell y dylai Caerdydd wneud cais am gael ei chydnabod fel Dinas sy'n Dda i Blant yn hydref 2021."}]